สวัสดีค่ะ พอดีอะไรกับแฟนในวันที่ 4 กค ไม่ได้ใส่ถุงยางแต่แฟนไม่หลั่งในนะคะ แค่เข้ามาแต่แฟนใกล้เสร้จแล้วแต่เอาออกมาก่อนเพราะกลัวหลั่งในค่ะ ทำให้เหตุการณ์วันนั้นแฟนเราไม่เสร้จและต้องช่วยตัวเองทีฟลัง เราเลยตัดสินใจกินยาคุมฉุกเฉินเผื่อไว้ หลังจากนั้น 6 วันต่อมาตอนเช้า 10 กค ก็มีเลือดประจำเดือนมาค่ะ มาได้ 3 วัน (ก่อนกินยาคุมฉุกเฉินประจำเดือนเพิ่งหมดวันที่ 1 กค) รอบต่อไปจะต้องมาวันที่ 23-26 แต่ก็ยังไม่มา เลยตัดสินใจซื้อที่ตรวจครรภ์มาตรวจวันที่ 29 กค และ 4 สค แต่ก็มีเพียงขีดเดียว ตอนนี้เรามีอาการคัดเต้านมเล็กน้อย แต่ตอนนี้กังวลมากเลยค่ะเพราะประจำเดือนยังไม่มา แบบนี้มีโอกาสท้องมั้ยคะ
สวัสดีค่ะ การมีเพศสัมพันธ์ หากไม่ได้ใส่ถุงยางอนามัย แต่ใช้วิธีการหลั่งนอก ก็อาจมีโอกาสตั้งครรภ์ได้ แต่หากได้ทานยาคุมฉุกเฉินไป โดยทานภายในไม่เกิน 12 ชั่วโมงหลังจากที่มีเพศสัมพันธ์ ยาคุมฉุกเฉินก็จะช่วยป้องกันการตั้งครรภ์ได้ประมาณ 95%สำหรับเลือดที่ออกในวันที่ 10 ก.ค. ซึ่งเกิดหลังจากทานยาคุมฉุกเฉินไป 6 วัน น่าจะเป็นเลือดที่เกิดจากผลข้างเคียงของยา ไม่ใช่ประจำเดือน เพราะประจำเดือนเพิ่งมาไปไม่นานค่ะ ส่วนประจำเดือนในรอบต่อไปนั้น ก็จะมาประมาณวันที่ 10 ส.ค.ค่ะส่วนการตรวจหาการตั้งครรภ์ในวันที่ 29 ก.ค. และ 4 ส.ค. หากตรวจแล้วพบขึ้นเพียง 1 ขีด ก็แสดงว่าไม่ได้มีการตั้งครรภ์เกิดขึ้นค่ะสำหรับอาการคัดเต้านม ก็น่าจะเป็นอาการก่อนการมีประจำเดือนได้ค่ะ ดังนั้น ก็ควรรอไปอีกซักระยะ ประจำเดือนก็จะมาในอีกไม่นานค่ะ